Ricardo Vidal

Hi Ricardo Tito Jamin Vidal (Pebrero 6, 1931 - Oktubre 18, 2017) usa nga Kardinal-Presbitero ngan Arsobispo han Sugbo han Simbahan Katolika Romana.

Syahan nga bahin han kinabuhi
Natawo hiya ha Mogpog, Marinduque ha Pilipinas ngan nag-aram hiya ha Minor Seminary han Most Holy Rosary ngan ha San Carlos Seminary ha Syudad han Makati, Metro Manila. Gin-ordinar hi Ricardo Vidal komo padi dida han Marso 17 1956, ngan hiya an nagin direktor ispiritwal han lokal nga Seminaryo han Mount Carmel.

Ginpili hiya nga obispo dida han 1971, ngan ginpasaka ngadto han pagka-Arzobispo han Sugbo dida han 1982. Ginproklama hi Ricardo Vidal nga Kardinal ni Papa Juan Pablo II dida han konsistoryo han Mayo 25, 1985. Nagbulig gihapon hiya han pagtukod han Misyonaryo nga Katekista ni Santa Teresa, usa nga Katoliko nga orden relihiyoso.

Kardinal 
Hi Ricardo Kardinal Vidal usa han mga kardinal-nga-elektor nga inmapi han 2005 nga conclave han papado nga amo an nag-elihir kan Papa Benedicto XVI. Hi Kardinal Vidal amo la an Pilipino nga kardinal nga inmapi han 2005 nga conclave tungod han diri-maupay nga pamati han kalawasan ni Jaime Kardinal Sin.

Han 2010 nagretiro hi Kardinal Vidal tikang han pagka-arsobispo. Ginsundan hiya ni Jose S. Palma

Mga sumpay ha gawas 
 Biyograpiya ha catholic-pages.com 
 Biograpiya ha Catholic-Hierarchy.org nga websayt

Vidal, Ricardo
Vidal, Ricardo
Vidal, Ricardo
Vidal, Ricardo
Vidal, Ricardo
Vidal, Ricardo
Vidal, Ricardo
Vidal
Vidal
Vidal, Ricardo